**OHJEITA ALOITTEEN/KANNANOTON TEKEMISEEN KUNNALLISELLA / ALUEELLISELLA TASOLLA**

**Ihan aluksi mieti:**

* Kuka asiasta vastaa tai millä taholla on toimivalta kyseisessä asiassa
* Mitä aloitteella halutaan saada aikaan ja mikä on aloitteen haluttu lopputulos
* Miksi aloite tehdään ja mitkä ovat asiat, jotka puhuvat sen toteuttamisen puolesta
* Mitkä asiat puhuvat sitä vastaan ja millä perusteilla sitä voidaan vastustaa

**Millaista muotoilua aloitteessa tulee käyttää?**

Aloitteen tulee olla muotoilultaan kohtelias ja asiallinen. Sen tekemisessä tulee käyttää selkeää kieltä, kuitenkin samalla välttäen ylimalkaisuutta ja jaarittelua. Pyri vastaamaan tekstissä siihen, mitkä aloitteen tavoitteet ovat, miksi tavoite tulee saavuttaa ja millä toimenpiteillä tämä voidaan tehdä.

Aloitteessa käytettävien perustelujen ja taustoituksen on syytä nojata faktoihin, ”minusta tuntuu” -tyylisen perustelun sijasta. Tutkimuksien ja tilastojen siteeraaminen mahdollisuuksien mukaan voi olla avuksi. Aloitteeseen on sisällyttävä konkreettinen ehdotus siitä, mihin aloite hyväksyttäessään velvoittaa.

**Millainen aloitteen rakenteen tulee olla?**

1. ***Aloitteen otsikko***
* *Tiivistää selkeästi mistä aloitteessa on kyse.*
1. ***Esityksen tausta ja perustelut***
* *Kertoo syyt aloitteen tekemiselle, sekä asiat, jotka puhuvat sen hyväksymisen puolesta. Tilastoista / tutkimuksista / lausunnoista etua.*
1. ***Varsinainen aloite***
* *Kertoo konkreettisen ehdotuksen siitä, mihin aloite velvoittaa, jos se hyväksytään. Toimenpiteiden tulee koskea vain yhtä asiaa, mikä asioista on useampia, tulee niistä tehdä erilliset aloitteet.*
1. ***Allekirjoitus***
* *Todentaa aloitteen aitouden tekijän tai tekijätahon edustajien allekirjoituksilla.*

**Kenelle aloite tulee lähettää?**

1. **Kunnan toimivallan alla olevaa asiaa koskeva aloite**
	* **Kunnan toimivallan alla olevat asiat:**
2. Koulutus ja varhaiskasvatus
3. Kulttuuri-, nuoriso-, kirjasto- ja liikuntapalvelut
4. Kaupunkisuunnittelu (kaavoitus) ja maankäyttö (esim. erilaiset rakennushankkeet)
5. Kunnan vesi- ja jätehuolto
6. Ympäristöpalvelut (esim. puistojen ja kunnan omistamien teiden hoito)
	* Aloite tulee kohdistaa kunnanvaltuustolle, joka lähettää sen valmisteluun kunnanhallituksen kautta asiasta vastaavalle toimialalle.
	* **Aloitteen voi lähettää kunnanvaltuustolle:**
7. Käyttämällä nuorisovaltuuston aloiteoikeutta, mikäli sellainen on myönnetty
8. Ottamalla yhteyttä nuorisovaltuuston kummivaltuutettuun, mikäli sellainen on nimetty, ja pyytämällä tätä viemään asian eteenpäin
9. Ottamalla yhteyttä toimialan, jonka alaisuudessa nuorisovaltuusto on, johtajaan, joka voi mahdollisesti viedä asian eteenpäin kunnanvaltuustolle
10. Tekemällä asiasta kuntalaisaloitteen ([*https://www.kuntalaisaloite.fi/fi/aloitteen-valmistelu*](https://www.kuntalaisaloite.fi/fi/aloitteen-valmistelu)), jonka jälkeen asia siirtyy ajallaan kunnanvaltuuston / -hallituksen käsiteltäväksi.
11. **Maakuntaliiton toimivallan alla olevaa asiaa koskeva aloite**
	* **Maakuntaliiton toimivallan alla olevat asiat:**
12. Aluekehitys
13. Alueidenkäyttö ja kaavoitus

sekä osien liitoista kohdalla esim.

1. Elinkeinoelämän, kuntien ja sen väestön edunajaminen
2. Tilastointi ja kartoitus
3. Alueen kuntien ja toimijoiden yhteistyön edistäminen
	* Aloite tulee kohdistaa maakuntavaltuustolle, joka lähettää sen valmisteluun maakuntahallituksen kautta asiasta vastaavalle toimialalle.
	* Aloite on syytä tehdä maakunnallisen nuorisovaltuuston kautta.
	* **Aloitteen voi lähettää maakuntavaltuustolle:**
4. Käyttämällä maakunnallisen nuorisovaltuuston aloiteoikeutta, mikäli sellainen on myönnetty
5. Ottamalla yhteyttä maakunnallisen nuorisovaltuuston kummivaltuutettuun, mikäli sellainen on nimetty, ja pyytämällä tätä viemään asian eteenpäin
6. Ottamalla yhteyttä toimialan, jonka alaisuudessa maakunnallinen nuorisovaltuusto on, päällikköön, joka voi mahdollisesti viedä asian eteenpäin maakuntavaltuustolle
7. **Hyvinvointialueen toimivallan alla olevaa asiaa koskeva aloite**
	* **Hyvinvointialueen toimivallan alla olevat asiat:**
8. Sosiaali- ja terveydenhuolto
9. Pelastustoimi
	* Aloite tulee kohdistaa hyvinvointialueen valtuustolle, joka lähettää sen valmisteluun hyvinvointialueen hallituksen kautta asiasta vastaavalle toimialalle.
	* Mikäli aloite koskee koko hyvinvointialuetta, aloite on syytä tehdä maakunnallisen nuorisovaltuuston kautta.
	* **Aloitteen voi lähettää hyvinvointialueen valtuustolle:**
10. Käyttämällä maakunnallisen nuorisovaltuuston aloiteoikeutta, mikäli sellainen on myönnetty
11. Ottamalla yhteyttä maakunnallisen nuorisovaltuuston kummivaltuutettuun, mikäli sellainen on nimetty, ja pyytämällä tätä viemään asian eteenpäin
12. Ottamalla yhteyttä toimialan, jonka alaisuudessa maakunnallinen nuorisovaltuusto on, päällikköön, joka voi mahdollisesti viedä asian eteenpäin hyvinvointialueen valtuustolle
13. Tekemällä asiasta kuntalaisaloitteen, jonka jälkeen asia siirtyy ajallaan hyvinvointialueen valtuuston / hallituksen käsiteltäväksi
14. **Muun viranomaisen (kuten ELY:n tai AVI:n) toimivallan alla olevaa asiaa koskeva aloite**
	* **Muille kunta- ja aluetason viranomaisille ei voi tehdä varsinaisia aloitteita, mutta niitä voi kehottaa erilaisiin toimenpiteisiin ja niille voi lähettää eri teemoihin liittyviä kannanottoja**
	* **AVI:n toimivallan alla olevat asiat:**
15. Alkoholin, tupakan ja elintarvikkeidenmyymisen sääntely ja valvonta
16. Eläimien terveyden ja hyvinvoinnin valvonta
17. Kansainvälisyyden edistäminen mm. järjestämällä opintomatkoja, koulutuksia ja tapahtumia
18. Kiinteistövälitystoiminnan valvominen
19. Kilpailu- ja kuluttaja -asioiden valvominen
20. Opetus- ja kulttuuritoimen valvominen, neuvominen, koordinointi ja kouluttaminen
21. Rahankeruu lupien myöntäminen ja rahaa käsittelevien toimijoiden valvominen
22. Julkisten palveluiden saavutettavuuden valvominen
23. Ruotsinkielisen sivistystoimen valvominen, neuvominen, koordinointi ja kouluttaminen (vain Länsi- ja Sisä-Suomen AVI)
24. Rajoitustoimenpiteiden määrääminen, koordinointi ja valvonta (esim. epidemioiden aikana)
25. Terveyshaittojen ehkäisy, vähennys ja poisto
26. Työsuojelutoiminta
27. Vesi- ja ympäristölupien myöntäminen
	* **ELY:n toimivallan alla olevat asiat:**
28. Yritysten neuvonta, rahoitus ja kehittäminen
29. Maaseutuelinkeinojen kehittäminen
30. Kalatalouden avustukset ja korvaukset
31. Maanteiden kunnossapito, liikenneturvallisuus ja joukkoliikenne (esim. rautatiet)
32. Osaamisen ja elinikäisen oppimisen edistäminen
33. Ympäristösuojelu ja ympäristön tilan seuranta
34. EU: rakennerahastohankkeiden rahoitus ja valvonta
	* Aloite tulee kohdistaa sen viranomaistahon viranomaiselle, joka vastaa aloitteen käsittelemästä osa-alueesta
	* **Aloitteen voi lähettää viranomaiselle:**
35. Ottamalla yhteyttä asiasta vastaavaan viranomaiseen